**ЕРАЗЪМ+ стажове в Германия – Добре дошли в Лайпциг**

Уважаеми дами и господа,

Europa-Haus Leipzig би искал да се представи на Вашата образователна институция като партньор в изпълнението на проекти за професионално обучение, в рамките на програмата на ЕС „Еразъм+“:

От 2001 г. предлагаме, в сътрудничество със занаятчийските предприятия, фирми от сектора на услугите или на производствената индустрия на Лайпциг, професионални стажове в следните области:

Гастрономия - хотелиерство - гериатрични грижи - логистика - мехатроника и автомобилни технологии - търговия на дребно - ландшафтна архитектура - строителство - горско стопанство

Проектите, в рамките на подпрограмата на „Еразъм+“ „KA 1“, обикновено се изпълняват за период от един месец. Предлагаме Ви цялостната организация на проекта на място, в Лайпциг. Това включва настаняване, подходящи възможности за стаж, местен транспорт и културна програма през уикендите за Вашите ученици. Учениците трябва да бъдат придружени от двама учители.

Учениците от професионалното образование трябва да са във 2.-3. учебна година на своето обучение, и да притежават необходимите знания и комуникативни познания по немски език. Те трябва да бъдат придружени от двама учители от тяхното училище. Всичко може да бъде финансирано чрез българската национална агенция, отговаряща за програма ERASMUS+ <http://www.hrdc.bg/>- Human Resource Development Centre (HRDC).

Ние, Europa-Haus Leipzig, имаме дългогодишен опит в подпомагането и наемането на стажанти от Централна и Източна Европа. През 2021 г. успяхме да отпразнуваме пристигането в Лайпциг на 5-хилядния ученик от професионални училища от чужбина. Учениците придобиват първия си трудов опит в чужбина, опознават страната и нейните хора, и получават представа за професионалното обучение в Германия. Мотивацията за изучаване на немски език впоследствие идва от само себе си.

Бихме се радвали на сътрудничество с Вашето училище и Ви молим да се свържете с нас по имейл, на ehl@europa-haus-leipzig.de.

Повече информация за проектите можете да намерите на: [http://www.europa-hausleipzig.de/begegnung/erasmus/](http://www.europa-haus-leipzig.de/begegnung/erasmus/)

Очакваме Вашето запитване!

Екипът на Europa-Haus Leipzig

(данни за контакт)